Príloha č. 1 k zmluve o dielo č. .................................. 

     Opis,
technické požiadavky

1.	Predmetom diela je uskutočnenie stavebných prác na úprave vodohospodárskych pomerov skládky TKO Myslava a priľahlého územia – stavebná údržba a úprava jestvujúcich odvodňovacích zariadení vrátane dodávok súvisiacich stavebných výrobkov s ich dopravou na miesto použitia a súvisiacich služieb podľa projektovej dokumentácie. Bližšia špecifikácia je uvedená v prílohe č. 2 zmluvy.
2.	Objednávateľ odovzdá zhotoviteľovi dokumentáciu stavby v dvoch vyhotoveniach do dvoch pracovných dní odo dňa nadobudnutia účinnosti zmluvy.
3.	Pri vykonávaní predmetu zmluvy bude zhotoviteľ dodržiavať technické normy, všeobecne záväzné právne predpisy a nariadenia v platnom znení, najmä: STN EN 206-1 Betón. Časť 1: Špecifikácia, vlastnosti, výroba a zhoda: 2015, STN EN 13670 Zhotovovanie betónových konštrukcií: 2010/NA: 2012, STN EN 998-1 Špecifikácia mált na murivo. Časť 1: Malta na vnútorné a vonkajšie omietky: 2011, STN EN 13285 Nestmelené zmesi. Požiadavky: 2011/O1: 2011, STN 72 1510 Kamenivo na stavebné účely. Názvoslovie a klasifikácia: 1987/a: 1990, STN 73 6005 Priestorová úprava vedení technického vybavenia:  1985/a:  1988/b:  1990/Z3:  1992/Z4:  1992/Z5: 2000/Z6: 2001 a.i. súvisiace, zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 135/1961 Zb. o pozemných komunikáciách (cestný zákon) v znení neskorších predpisov, zákon NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhlášku MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, zákon NR SR č. 223/2001 Z. z. o odpadoch a o zmene a doplnení niektorých zákonov v  znení neskorších predpisov, vyhlášku MŽP SR č. 310/2013 Z. z., ktorou sa vykonávajú niektoré ustanovenia zákona o odpadoch, vyhlášku MŽP SR č. 284/2001 Z. z., ktorou sa ustanovuje Katalóg odpadov v znení neskorších predpisov, zákon NR SR č. 17/2004 Z. z. o poplatkoch za uloženie odpadov v znení neskorších predpisov, zákon NR SR č. 137/2010 Z. z. o ovzduší v znení neskorších predpisov, zákon NR SR č. 543/2002 Z. z. o ochrane prírody a krajiny v znení neskorších predpisov, zákon NR SR č. 133/2013 Z. z. o stavebných výrobkoch a o zmene a doplnení niektorých zákonov, zákon NR SR č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, vyhlášku MV SR č. 121/2002 Z. z. o požiarnej prevencii v znení neskorších predpisov, zákon NR SR č. 7/2010 Z. z. o ochrane pred povodňami v znení neskorších predpisov, zákon NR SR č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon), zákony a nariadenia týkajúce sa bezpečnosti a ochrany zdravia, predpisy o bezpečnosti práce a  technických zariadení, najmä: zákon NR SR č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhlášku MPSVR SR č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov, vyhlášku SÚBP č. 59/1982 Zb. ktorou sa určujú základné požiadavky na zaistenie bezpečnosti práce a technických zariadení v znení neskorších predpisov, vyhlášku MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, zákon č. 387/2006 Z. z. o požiadavkách na zaistenie bezpečnostného a zdravotného označenia pri práci, nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov a.i. súvisiace predpisy.
4.	Podľa § 44 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov stavbu môže uskutočňovať len právnická osoba alebo fyzická osoba oprávnená na vykonávanie stavebných prác podľa osobitných predpisov (§ 2 ods. 2 Obchodného zákonníka) a vedenie uskutočňovania stavby vykonáva stavbyvedúci. Vedením uskutočňovania stavby sa rozumie organizovanie, riadenie a koordinovanie stavebných prác a iných činností na stavenisku a na stavbe, sledovanie spôsobu a postupu uskutočňovania stavby, zodpovednosť za súlad priestorovej polohy s dokumentáciou stavby a za dodržiavanie všeobecných technických požiadaviek na výstavbu.
5.	Podľa § 45 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov vybrané činnosti vo výstavbe (projektová činnosť, vedenie uskutočňovania stavieb, vybrané geodetické a kartografické činnosti) môžu vykonávať len fyzické osoby, ktoré získali oprávnenie na výkon týchto činností (ďalej len oprávnená osoba) podľa osobitných predpisov. Oprávnené osoby sú povinné pri tejto činnosti chrániť verejné záujmy.
6.	Zhotoviteľ je povinný v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov viesť o činnostiach, ktoré vykonáva stavebný denník. Do denníka budú zapisované všetky podstatné udalosti, ktoré sa stanú na stavenisku, všetky dôležité údaje o vykonávaní diela, všetky skutočnosti rozhodujúce pre plnenie zmluvy, údaje potrebné na posúdenie činnosti orgánmi miestnej a štátnej správy, údaje o mimoriadnych udalostiach a zisteniach v súvislosti s vykonávaním diela. Stavebný denník vedie zhotoviteľ od prvého dňa prípravných prác až do ukončenia diela. Ak bude k denným záznamom potrebné stanovisko druhej zmluvnej strany, musí byť toto stanovisko zaznamenané do denníka do troch pracovných dní.
7.	Pred začatím vykonávania diela zhotoviteľ predloží objednávateľovi na odsúhlasenie časový harmonogram postupu stavebných prác. 
8.	Zhotoviteľ zabezpečí vytýčenie podzemných inžinierskych sietí a zariadení nachádzajúcich sa v mieste vykonávania diela ich vlastníkmi/správcami. Zhotoviteľ pri vykonávaní diela bude rešpektovať požiadavky vlastníkov/správcov dotknutých vedení/ zariadení podzemných inžinierskych sietí a zabezpečí ich ochranu počas celej doby vykonávania diela. V prípade vykonávania zemných prác v blízkosti podzemných vedení inžinierskych sietí/zariadení zhotoviteľ zabezpečí vytýčenie týchto sietí/zariadení ich vlastníkmi/ správcami, vyznačí ich trasu v teréne, overí si ich polohu ručne kopanými sondami z dôvodu možnej polohovej odchýlky +- 30 cm od skutočného uloženia a preukázateľne oboznámi pracovníkov, ktorí budú vykonávať práce s polohou týchto vedení a zariadení. V miestach výskytov, súbehov a križovaní podzemných vedení/zariadení inžinierskych sietí a v ich ochranných pásmach bude zhotoviteľ pracovať s maximálnou opatrnosťou bez použitia nevhodného náradia (napr. hĺbiacich strojov), odkryté vedenia zabezpečí tak, aby nedošlo k ich ohrozeniu, poškodeniu, previsom, nedovolenému priehybu a krádeži, pred zasypaním odkrytého vedenia prizve vlastníka/správcu tohto vedenia ku kontrole jeho nepoškodenosti a zásyp vykoná len po písomnom súhlase vlastníka/správcu vedenia. Zhotoviteľ neodkladne ohlási akékoľvek poškodenie podzemného vedenia a zariadenia jeho vlastníkovi/správcovi. Je zakázané zriaďovať skládky materiálu a stavebné dvory na existujúcich podzemých vedeniach/zariadeniach. Zhotoviteľ bude rešpektovať najmenšie dovolené vzdialenosti inžinierskych sietí v súbehu a pri križovaní inžinierskych sietí stanovené v príslušných technických normách.
9.	Použité skratky:
DPH – daň z pridanej hodnoty
MV SR – Ministerstvo vnútra Slovenskej republiky
MŽP SR – Ministerstvo životného prostredia Slovenskej republiky
MPSVR SR – Ministerstvo práce, sociálnych vecí a rodiny Slovenskej republiky
NR SR – Národná rada Slovenskej republiky
SÚBP – Slovenský úrad bezpečnosti práce